GREEK SUPREME COURT DECISION

Decision ID: 378/2024
Decision Number: 378
Decision Year: 2024
Department: Πολιτικό (Α3)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Αικατερίνη Κρυσταλλίδου, Αντιπρόεδρο του Αρείου Πάγου, Χρήστο Κατσιάνη, Στέφανο - Σπυρίδωνα Πανταζόπουλο - Εισηγητή, Κορνηλία Πανούτσου και Χρυσούλα Πλατιά, Αρεοπαγίτες. Συνεδρίασε δημόσια στο ακροατήριό του, στις 12 Φεβρουαρίου 2024, με την παρουσία και της Γραμματέως Μαρίας Σουλάκα, για να δικάσει την υπόθεση μεταξύ: Της αναιρεσείουσας: Εταιρείας με την επωνυμία "..." που εδρεύει στο Παλέρμο της Ιταλίας και εκπροσωπείται νόμιμα, εκπροσωπήθηκε από τον πληρεξούσιο δικηγόρο της Γεώργιο Ορφανίδη με δήλωση κατ' άρθρο 242 παρ.2 ΚΠολΔ και κατέθεσε προτάσεις. Των αναιρεσιβλήτων: 1.Ανώνυμης εταιρείας με την επωνυμία "..." που εδρεύει στο Πέραμα Αττικής και εκπροσωπείται νόμιμα, εκπροσωπήθηκε από τον πληρεξούσιο δικηγόρο Ιωάννη Βρέλλο και κατέθεσε προτάσεις, 2.Ομόρρυθμης εταιρίας με την επωνυμία "..." που εδρεύει στη Δραπετσώνα Πειραιώς και εκπροσωπείται νόμιμα, 3.Εταιρείας περιορισμένης ευθύνης με την επωνυμία "..." που εδρεύει στον Πειραιά και εκπροσωπείται νόμιμα, οι οποίες δεν εκπροσωπήθηκαν στο ακροατήριο και 4.Η. Χ. του Α., κατοίκου ..., ο οποίος εκπροσωπήθηκε από την πληρεξουσία δικηγόρο του Μαρία Λειβιδιώτου-Σαξώνη και κατέθεσε προτάσεις. Η ένδικη διαφορά άρχισε με την από 06.12.2019 ανακοπή της ήδη αναιρεσείουσας, που κατατέθηκε στο Μονομελές Πρωτοδικείο Πειραιά. Εκδόθηκαν οι αποφάσεις: 986/2021 οριστική του ίδιου Δικαστηρίου και 508/2022 του Μονομελούς Εφετείου Πειραιώς. Την αναίρεση της τελευταίας απόφασης ζητεί η αναιρεσείουσα με την από 15.05.2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Οι πληρεξούσιοι των με στοιχ. 1 και 4 των αναιρεσιβλήτων ζήτησαν την απόρριψη της αιτήσεως αναιρέσεως και την καταδίκη του αντίδικου μέρους στη δικαστική δαπάνη. Κατά την 26η Φεβρουαρίου 2024, ημέρα που συγκροτήθηκε το παρόν δικαστήριο, προκειμένου να διασκεφθεί την ανωτέρω υπόθεση, ένα μέλος του, ο Αρεοπαγίτης Στέφανος-Σπυρίδων Πανταζόπουλος-Εισηγητής, υπέβαλε προς την Πρόεδρο του Αρείου Πάγου την άνευ ημερομηνίας δήλωση αυτοεξαίρεσης, η οποία έχει ως εξής: "ΔΗΛΩΣΗ ΑΥΤΟΕΞΑΙΡΕΣΗΣ Στεφάνου-Σπυρίδωνος Πανταζόπουλου, Αρεοπαγίτη - Σας γνωρίζω ότι τη δικάσιμο της 12-2-2024 του Α3 τμήματος του Αρείου Πάγου ορίστηκα εισηγητής στην υπ' αριθμ. 16 υπόθεση του πινακίου με διαδίκους "... κλπ". Κατά την παραλαβή της δικογραφίας διαπίστωσα ότι την αναιρεσείουσα εκπροσώπησε με κατάθεση δήλωσης ο πληρεξούσιος δικηγόρος κ. Γ. Ορφανίδης, ομότιμος καθηγητής της Πολιτικής Δικονομίας στη Νομική Σχολή του Παν/μίου Αθηνών, με τον οποίο έχω στενή φιλική σχέση, είμασταν συνάδελφοι επί πολλά χρόνια στο Παν/μιο και μετέχει του Δ.Σ. της Ένωσης Ελλήνων Δικονομολόγων, στην οποία είμαι αντιπρόεδρος. Επειδή συντρέχουν λόγος αυτοεξαίρεσής μου κατ' άρθρο 52 επ. ΚΠολΔ, από τη συμμετοχή μου ως εισηγητή και μέλους του δικάσαντος πενταμελούς τμήματος του Αρείου Πάγου, παρακαλώ για τα νόμιμα. Με τιμή Στέφανος Πανταζόπουλος". Κατόπιν των ανωτέρω, το Δικαστήριο (σε Συμβούλιο) συγκροτήθηκε από τους: Αικατερίνη Κρυσταλλίδου, Αντιπρόεδρο του Αρείου Πάγου, Χρήστο Κατσιάνη, Κορνηλία Πανούτσου, Χρυσούλα Πλατιά και Ηλία Γιαρένη-Εισηγητή επί της δήλωσης εξαίρεσης, Αρεοπαγίτες, καθώς και από την ίδια ως άνω Γραμματέα, προκειμένου να αποφασίσει για την ανωτέρω δήλωση αυτοεξαίρεσης.

Judges: Αικατερίνη Κρυσταλλίδου, Χρήστο Κατσιάνη, Στέφανο - Σπυρίδωνα Πανταζόπουλο - Κορνηλία Πανούτσου, Χρυσούλα Πλατιά

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Αικατερίνη Κρυσταλλίδου, Αντιπρόεδρο του Αρείου Πάγου, Χρήστο Κατσιάνη, Στέφανο - Σπυρίδωνα Πανταζόπουλο - Εισηγητή, Κορνηλία Πανούτσου και Χρυσούλα Πλατιά, Αρεοπαγίτες. Συνεδρίασε δημόσια στο ακροατήριό του, στις 12 Φεβρουαρίου 2024, με την παρουσία και της Γραμματέως Μαρίας Σουλάκα, για να δικάσει την υπόθεση μεταξύ: Της αναιρεσείουσας: Εταιρείας με την επωνυμία "..." που εδρεύει στο Παλέρμο της Ιταλίας και εκπροσωπείται νόμιμα, εκπροσωπήθηκε από τον πληρεξούσιο δικηγόρο της Γεώργιο Ορφανίδη με δήλωση κατ' άρθρο 242 παρ.2 ΚΠολΔ και κατέθεσε προτάσεις. Των αναιρεσιβλήτων: 1.Ανώνυμης εταιρείας με την επωνυμία "..." που εδρεύει στο Πέραμα Αττικής και εκπροσωπείται νόμιμα, εκπροσωπήθηκε από τον πληρεξούσιο δικηγόρο Ιωάννη Βρέλλο και κατέθεσε προτάσεις, 2.Ομόρρυθμης εταιρίας με την επωνυμία "..." που εδρεύει στη Δραπετσώνα Πειραιώς και εκπροσωπείται νόμιμα, 3.Εταιρείας περιορισμένης ευθύνης με την επωνυμία "..." που εδρεύει στον Πειραιά και εκπροσωπείται νόμιμα, οι οποίες δεν εκπροσωπήθηκαν στο ακροατήριο και 4.Η. Χ. του Α., κατοίκου ..., ο οποίος εκπροσωπήθηκε από την πληρεξουσία δικηγόρο του Μαρία Λειβιδιώτου-Σαξώνη και κατέθεσε προτάσεις. Η ένδικη διαφορά άρχισε με την από 06.12.2019 ανακοπή της ήδη αναιρεσείουσας, που κατατέθηκε στο Μονομελές Πρωτοδικείο Πειραιά. Εκδόθηκαν οι αποφάσεις: 986/2021 οριστική του ίδιου Δικαστηρίου και 508/2022 του Μονομελούς Εφετείου Πειραιώς. Την αναίρεση της τελευταίας απόφασης ζητεί η αναιρεσείουσα με την από 15.05.2023 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Οι πληρεξούσιοι των με στοιχ. 1 και 4 των αναιρεσιβλήτων ζήτησαν την απόρριψη της αιτήσεως αναιρέσεως και την καταδίκη του αντίδικου μέρους στη δικαστική δαπάνη. Κατά την 26η Φεβρουαρίου 2024, ημέρα που συγκροτήθηκε το παρόν δικαστήριο, προκειμένου να διασκεφθεί την ανωτέρω υπόθεση, ένα μέλος του, ο Αρεοπαγίτης Στέφανος-Σπυρίδων Πανταζόπουλος-Εισηγητής, υπέβαλε προς την Πρόεδρο του Αρείου Πάγου την άνευ ημερομηνίας δήλωση αυτοεξαίρεσης, η οποία έχει ως εξής: "ΔΗΛΩΣΗ ΑΥΤΟΕΞΑΙΡΕΣΗΣ Στεφάνου-Σπυρίδωνος Πανταζόπουλου, Αρεοπαγίτη - Σας γνωρίζω ότι τη δικάσιμο της 12-2-2024 του Α3 τμήματος του Αρείου Πάγου ορίστηκα εισηγητής στην υπ' αριθμ. 16 υπόθεση του πινακίου με διαδίκους "... κλπ". Κατά την παραλαβή της δικογραφίας διαπίστωσα ότι την αναιρεσείουσα εκπροσώπησε με κατάθεση δήλωσης ο πληρεξούσιος δικηγόρος κ. Γ. Ορφανίδης, ομότιμος καθηγητής της Πολιτικής Δικονομίας στη Νομική Σχολή του Παν/μίου Αθηνών, με τον οποίο έχω στενή φιλική σχέση, είμασταν συνάδελφοι επί πολλά χρόνια στο Παν/μιο και μετέχει του Δ.Σ. της Ένωσης Ελλήνων Δικονομολόγων, στην οποία είμαι αντιπρόεδρος. Επειδή συντρέχουν λόγος αυτοεξαίρεσής μου κατ' άρθρο 52 επ. ΚΠολΔ, από τη συμμετοχή μου ως εισηγητή και μέλους του δικάσαντος πενταμελούς τμήματος του Αρείου Πάγου, παρακαλώ για τα νόμιμα. Με τιμή Στέφανος Πανταζόπουλος". Κατόπιν των ανωτέρω, το Δικαστήριο (σε Συμβούλιο) συγκροτήθηκε από τους: Αικατερίνη Κρυσταλλίδου, Αντιπρόεδρο του Αρείου Πάγου, Χρήστο Κατσιάνη, Κορνηλία Πανούτσου, Χρυσούλα Πλατιά και Ηλία Γιαρένη-Εισηγητή επί της δήλωσης εξαίρεσης, Αρεοπαγίτες, καθώς και από την ίδια ως άνω Γραμματέα, προκειμένου να αποφασίσει για την ανωτέρω δήλωση αυτοεξαίρεσης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 55 παρ.1 & 4 ΚΠολΔ, "δικαστές Πολυμελών δικαστηρίων και Εισαγγελείς, αν υπάρχει λόγος εξαίρεσής τους, οφείλουν να το δηλώσουν στον Πρόεδρο του δικαστηρίου", "Το δικαστήριο αποφασίζει χωρίς τη συμμετοχή εκείνου που υπέβαλε τη δήλωση και χωρίς συζήτηση στο ακροατήριο". Συνεπώς, νόμιμα φέρεται στο Δικαστήριο τούτο, που συνεδριάζει σε Συμβούλιο, η άνευ ημερομηνίας δήλωση αυτοεξαίρεσης, που υποβλήθηκε στην Πρόεδρο του Αρείου Πάγου από τον Αρεοπαγίτη Στέφανο-Σπυρίδωνα Πανταζόπουλο, μέλος της σύνθεσης του Πολιτικού αυτού Τμήματος και πρέπει να ερευνηθεί. Από τις συνδυασμένες διατάξεις των άρθρων 52 παρ.1 περ.στ' ΚΠολΔ και 6 παρ.1 της ΕΣΔΑ που υπηρετούν πρωτίστως την αμεροληψία της δικαιοσύνης, σαφώς προκύπτει ότι οι δικαστές μπορεί να προτείνουν την εξαίρεσή τους ή να εξαιρεθούν από οποιονδήποτε διάδικο, αν προκαλούν υπόνοια μεροληψίας. Η δήλωση αυτού του κωλύματος δεν υπόκειται σε κανένα χρονικό περιορισμό και μπορεί να γίνει και στη διάσκεψη της υπόθεσης για την έκδοση της σχετικής απόφασης, οπότε, αν αποφασιστεί η έξοδος του εξαιρετέου από τη σύνθεση δικαστή, το δικαστήριο οφείλει να απόσχει από την εκδίκαση της υπόθεσης. Στην προκειμένη περίπτωση από τα έγγραφα της δικογραφίας προκύπτουν τα εξής: Μετά τη συζήτηση στο ακροατήριο της κρινόμενης από 15.05.2023 αίτησης της αναιρεσείουσας εταιρείας με την επωνυμία "...", για αναίρεση της με αριθμό 508/2022 απόφασης του Μονομελούς Εφετείου Πειραιώς, στη διάσκεψη της προκειμένης υπόθεσης ο Αρεοπαγίτης και μέλος της σύνθεσης του Δικαστηρίου αυτού Στέφανος-Σπυρίδων Πανταζόπουλος διαπίστωσε ότι συντρέχει περίπτωση αυτοεξαίρεσής του γι' αυτό και υπέβαλε προς την Πρόεδρο του Αρείου Πάγου, την ακόλουθη δήλωση: "ΔΗΛΩΣΗ ΑΥΤΟΕΞΑΙΡΕΣΗΣ Στεφάνου-Σπυρίδωνος Πανταζόπουλου, Αρεοπαγίτη - Σας γνωρίζω ότι τη δικάσιμο της 12-2-2024 του Α3 τμήματος του Αρείου Πάγου ορίστηκα εισηγητής στην υπ' αριθμ. 16 υπόθεση του πινακίου με διαδίκους "... κλπ". Κατά την παραλαβή της δικογραφίας διαπίστωσα ότι την αναιρεσείουσα εκπροσώπησε με κατάθεση δήλωσης ο πληρεξούσιος δικηγόρος κ. Γ. Ορφανίδης, ομότιμος καθηγητής της Πολιτικής Δικονομίας στη Νομική Σχολή του Παν/μίου Αθηνών, με τον οποίο έχω στενή φιλική σχέση, είμασταν συνάδελφοι επί πολλά χρόνια στο Παν/μιο και μετέχει του Δ.Σ. της Ένωσης Ελλήνων Δικονομολόγων, στην οποία είμαι αντιπρόεδρος. Επειδή συντρέχουν λόγοι αυτοεξαίρεσής μου κατ' άρθρο 52 επ. ΚΠολΔ, από τη συμμετοχή μου ως εισηγητή και μέλους του δικάσαντος πενταμελούς τμήματος του Αρείου Πάγου, παρακαλώ για τα νόμιμα. Με τιμή Στέφανος Πανταζόπουλος". Η δήλωση αυτή του δηλούντος που έλαβε χώρα κατά τη διάσκεψη της υπόθεσης στις 26.02.2024, ανταποκρίνεται στην πραγματικότητα και εντεύθεν είναι βάσιμα τα αναφερόμενα στη δήλωσή του. Συνακόλουθα, επειδή είναι ενδεχόμενο να δημιουργηθεί στους διαδίκους η εντύπωση ότι ο δηλών δικαστικός λειτουργός θα οδηγηθεί σε κρίση επηρεασμένος από τη στενή φιλική σχέση που διατηρεί με τον πληρεξούσιο δικηγόρο της αναιρεσείουσας, Γεώργιο Ορφανίδη, ομότιμο καθηγητή της Πολιτικής Δικονομίας στη Νομική Σχολή του Πανεπιστημίου Αθηνών, με τον οποίο ο δηλών ήταν συνάδελφοι επί πολλά έτη στο Πανεπιστήμιο και ο οποίος μετέχει στο Διοικητικό Συμβούλιο της Ένωσης Ελλήνων Δικονομολόγων, στην οποία ο δηλών είναι αντιπρόεδρος, γεγονός που θα ήταν δυνατό να επιφέρει δυσπιστία ως προς το αμερόληπτο της κρίσης του, ανεξάρτητα από το ότι τούτο δεν θα ανταποκρινόταν στην πραγματικότητα, πρέπει να αποφανθεί το Δικαστήριο τούτο, ότι ο παραπάνω Αρεοπαγίτης και μέλος της σύνθεσης του Δικαστηρίου αυτού είναι εξαιρετέος στην εξεταζόμενη υπόθεση. Ύστερα από αυτά πρέπει να διαταχθεί η επανάληψη της συζήτησης της προκειμένης υπόθεσης, κατά το άρθρο 307 ΚΠολΔ.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αποφαίνεται ότι ο Αρεοπαγίτης Στέφανος-Σπυρίδων Πανταζόπουλος, μέλος της σύνθεσης του Α3 Πολιτικού Τμήματος του Αρείου Πάγου, στη δικάσιμο 12.02.2024, είναι εξαιρετέος στη συζήτηση της αναφερόμενης στο σκεπτικό υποθέσεως. Και Διατάσσει την επανάληψη της συζήτησης της από 15.05.2023 αίτησης της εταιρείας με την επωνυμία "..." για αναίρεση της υπ' αριθμ. 508/2022 απόφασης του Μονομελούς Εφετείου Πειραιώς, σε νέα δικάσιμο που θα οριστεί με επιμέλεια των διαδίκων, ενώπιον του ιδίου τμήματος του Αρείου Πάγου, στη σύνθεση του οποίου δεν θα μετέχει ο εξαιρετέος δικαστής. ΚΡΙΘΗΚΕ, αποφασίσθηκε στην Αθήνα, στις 26 Φεβρουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 8 Μαρτίου 2024.

LEGAL REFERENCES
Articles Referenced: άρθρο 242 παρ.2, άρθρο 52, άρθρο 55 παρ.1, άρθρων 52 παρ.1 περ.στ', άρθρο 307, άρθρο 242, άρθρο 55, άρθρων 52
Article Codes: ΚΠολΔ
Law References: nan
Total Articles Cited: 6

DATES MENTIONED: 06-12-2019|15-05-2023|12-2-2024|26-02-2024|12-02-2024|08-03-2024

SOURCE: https://areiospagos.gr/nomologia/apofaseis_DISPLAY.asp?cd=ZXXU2H9GY15A7AQR6FGJHWY8QBOLEF&apof=378_2024&info=ΠΟΛΙΤΙΚΕΣ -  Α3